HESA Saeqeh

**HESA Saeqeh** (transkribuojama kaip Saeqeh, Sa’eqeh, Saegheh, ar Saeqeh,  ‎ – žaibo smūgis) – XXI a. pirmame dešimtmetyje Irano valstybinės įmonės HESA (angl. *Iran Aircraft Manufacturing Industrial Company*, pers. شرکت صنایع هواپیماسازی ایران – هسا) atgalinės inžinerijos būdu naudojant Irano disponuojamas technologijas sukurtas daugiafunkcinis vienvietis naikintuvas- perėmėjas.

## Istorija
„Saeqeh" yra ankstesnio HESA sukurto naikintuvo „HESA Azarakhsh" tolimesnė evoliucija. Pagrindinis lengvai matomas skirtumas – dviguba uodega. Dėl Iranui taikomų sankcijų visa lėktuvo įranga sukurta Irane. Abu orlaiviai sukurti XX a. septintajame dešimtmetyje sukurto JAV naikintuvo „Northrop F-5E Tiger II" pagrindu, kuris, savo ruožtu, buvo sukurtas šeštojo dešimtmečio pabaigoje JAV pradėto gaminti dviviečio mokomojo viršgarsinio naikintuvo „Northrop T-38 Talon" pagrindu. XXI a. trečiojo dešimtmečio pradžioje „Saeqeh" buvo pati galingiausia F-5 modifikacija.

„Saeqeh“ projektavimo darbai prasidėjo 1998 m. Projektavimo darbus Irano gynybos ministerijos užsakymu vykdė MATSA Karinių oro pajėgų technologijų ir elektronikos centras ir Teherano šachido Sattari Karinių oro pajėgų universitetas.

Teigiama, kad pradinis lėktuvo pavadinimas buvo „Shaequeh-80", kur 80 turėjo reikšti 1380-uosius islamo metus (2001 m.) – numatytą pirmojo skrydžio datą. Vėluojant projektavimo darbams skaičiaus pavadinime buvo atsisakyta, o pats projektas buvo vystomas kaip „Azarakhsh 2".

Pirmasis prototipas buvo išbandytas 2004 m. gegužės 30 d., karinėms oro pajėgoms buvo perduotas 2006 m.

Nepaisant 2006–2008 m. skelbtos informacijos dėl galimybės į šiuos lėktuvus montuoti rusiškus variklius RD-33 (naudojamus MiG-29), ši informacija nepasitvirtino. Dėl RD-33 diametro būtų reikėję smarkiai modifikuoti lėktuvo uodegą.

2015 m. vasario mėn. Irano kariuomenė pristatė naują dvivietį naikintuvą, gavusį pavadinimą „Saeqeh-2“. Šis lėktuvas taip pat sukurtas F-5 pagrindu, naudojant dvivietę modifikaciją F5-E.

## Eksploatacija
Pirmijei trys „Saeqeh“ oficialiai buvo pademonstruoti 2007 m. rugsėjo 22 d. parade Teherane.

Pirmoji „Saeqeh“ naikintuvų eskadrilė Irano karinėse oro pajėgose buvo suformuota 2009 m. rugsėjį. 2013 metais Irano oro pajėgos turėjo penkis tokio tipo lėktuvus. Šį skaičių planuota padidinti iki 24 mašinų.

## Techniniai duomeys

* **[[Įgula (mašinos)|Įgula]]:** 1 pilotas
* **[[Ilgis (matematika)|Ilgis]]:** 15,89 m
* **[[Sparno mojis|Sparnų mojis]]:** 8,13 m (be raketų) / 8,53 m (su raketomis)
* **[[Aukštis]]:** 4,08 m
* **[[Sparno plotas]]:** 17,3 m²
* **Sparno strėliškumas:** 24°
* **[[Masė|Svoris]]:**
** **tuščio:** 4400 kg
** **didžiausias kilimo:** 9000 kg
* **Sparno apkrova**: 395 kg/m²
* **[[Variklis]]:** 2 turboreaktyviniai varikliai „J-185" – Irane ganimamos nelicencinės „General Electric J85" su forsažo kamera kopijos (technologija iš „Pratt & Whitney TF30"), 40 kN traukos

## Skrydžio charakteristikos
* **[[V greičiai|Greitis]]:** 1,6 Macho (1700 km/h)
* **[[Skrydžio diapazonas|Skrydžio nuotolis]]:**
** Kovinis spindulys: 300 jūrmylių (556 km) „Hi-lo-hi“ misijai su 2 vidiniais 1 250 l talpos bakais
** Transportavimo nuotolis: 1 490 jūrmylių (2759 km); su 3 pakabinamais bakais po 1250 l
* **[[Skrydžio lubos]]:** 16 000 m
* **Kilimo greitis:** 174,75 m/sek (34 400 pėdų/min)

## Ginkluotė

* **[[Patranka|Patrankos]]**: 2 x 20 mm kalibro automatinės patrankos „Pontiac M39A2", su 280 užtaisų kiekviena.
* **Ginkluotės pakabos taškai**: 7
** sparnų galuose: 2, skirta „Fatir" oras-oras tipo raketoms („AIM-9 Sidewinder" nelicencinė kopija)
** po sparnais: 4 ir po fiuzeliažu: 1, skirti nevaldomoms bomboms, valdomoms ir nevaldomoms raketoms, pakabinamiems kuro bakams (2 x „CRV7" ar 2 × „LAU-10" raketų paleidimo įrenginims arba keturiems „Zuni" 127 mm nevaldomų raketų paleidimo įrenginiams arba 2 × „Matra" nevaldomų raketų paleidimo įrenginiams (po 18 × SNEB 68 mm kalibro raketų).
* **Kovinė apkrova**: 2180 kg (kituose šaltiniuose – 3600 kg)

## Operatoriai
;* 
** Karinės oro pajėgos – iki 6 vienetų (2019 m.) 

## Literatūra

* (EN) Islamic Republic News Agency (IRNA) „Commander says air defense equipment provided domestically“
* (EN) Saeqeh (Thunderbolt) / Saeqeh-80 / Azarakhsh-2, Globalsecurity.org.
* (EN) President Inspects Home-Made Fighter Jets, Fars News Agency, 23-09-2007 *web.archive.org*.
* (EN) The Military Balance 2019, Routledge; 1st edition (February 15, 2019), ISBN 978-1857439885

## Daugiau

* „"New Iranian-made warplane revealed“
* 

## Išnašos